google/wiki40b huggingface dataset:
Γομάτι Χαλκιδικής

Ιστορικά στοιχεία

Το 946 μΧ ο Άγιος Αθανάσιος ο Αθωνίτης ίδρυσε μονή γύρω από την οποία μετά χρόνια σχηματίστηκε οικισμός. Το έτος 1300 οι κάτοικοι αριθμούσαν περί τους 1200. Σύμφωνα με μια εκδοχή το όνομα ίσως οφείλεται στον επιστάτη Γόματο, ο οποίος επέβλεπε την περιοχή υπό τη Διοίκηση του Αγίου Όρους. Επίσης ο οικισμός ίσως οφείλει το όνομά του σε πρόσφυγες του όρμου και του εγκατελημένου πλέον χωριού Γοματίου της Λήμνου. Κατά τη διάρκεια της τουρκοκρατίας ήταν ένα από τα 12 Μαδεμοχώρια.Το Γομάτι αποτελούσε Μετόχι των Ιερών Μονών Ιβήρων και Ξηροποτάμων, ενώ καταστράφηκε ολοσχερώς από σεισμό το 1932. Κατά την Επανάσταση του 1821, οι Γοματιανοί συμμετείχαν με πολλούς αγωνιστές, όπως ο Απόστολος Βασιλείου (1800-1833), ο Μιχαήλ Νικολάου και ο καπετάν Στεριανός Μαρίνος, ο οποίος ήταν πληρεξούσιος της Χαλκιδικής στην Α' Εθνοσυνέλευση Ανατολικής Χέρσου Ελλάδος
En Vivo!

Τραγούδια

CD 1

1. Satellite 15 (Harris, Smith) - 4:36

2. The Final Frontier (Harris, Smith) - 4:10

3. El Dorado (Harris, Smith, Dickinson) - 5:52

4. 2 Minutes to Midnight (Dickinson, Smith) - 5:50

5. The Talisman (Harris, Gers) - 8:45

6. Coming Home (Harris, Dickinson, Smith) - 5:57

7. Dance of Death (Harris, Gers) - 9:03

8. The Trooper (Harris) - 3:59

9. The Wicker Man (Harris, Dickinson, Smith) - 5:06
CD 2

1. Blood Brothers (Harris) - 7:04

2. When the Wild Wind Blows (Harris) - 10:37

3. The Evil That Men Do (Harris, Dickinson, Smith) - 4:17

4. Fear of the Dark (Harris) - 7:30

5. Iron Maiden (Harris) - 5:08

6. The Number of the Beast (Harris) - 4:57

7. Hallowed Be Thy Name (Harris) - 7:28

8. Running Free (Harris, Di' Anno) - 7:57
Αλλαγές γεωγραφικών ονομάτων στην Ελλάδα

Το ελληνικό κράτος έχει αντικαταστήσει πολλά γεωγραφικά και τοπογραφικά ονόματα μη-ελληνικής καταγωγής με ελληνικά ονόματα ως μέρος της πολιτικής και της ιδεολογίας του Εξελληνισμού. Ο κύριος στόχος της πρωτοβουλίας ήταν να αφομοιωθούν ή να αποκρυφθούν τοπωνύμια που κρίθηκαν ξένα και διχαστικά εναντίον της ελληνικής ενότητας ή θεωρήθηκαν ως "κακά ελληνικά". Τα ονόματα που θεωρήθηκαν ξένα ήταν συνήθως τουρκικής, αλβανικής και Σλαβικής προέλευσης. Οι περισσότερες αλλαγές τοπωνυμίων έγιναν στην βόρεια Ελλάδα και σε περιοχές όπου κατοικούσαν Αρβανίτες στην κεντρική Ελλάδα. Επίσης, τοπωνύμια ελληνικής καταγωγής μετονομάστηκαν σε τοπωνύμια με καταβολές από την Κλασική Ελλάδα.
Η πολιτική άρχισε μετά την ανεξαρτησία της Ελλάδας από την Οθωμανική Αυτοκρατορία στις αρχές της δεκαετίας του 1830. Συνεχίστηκε κατά την εδαφική επέκταση της Ελλάδας και συνέχισε στην ελληνική Δημοκρατία. Σήμερα, η χρήση των παλαιών τουρκικών, αλβανικών και σλαβικών τοπωνυμίων από αρχές, οργανώσεις και άτομα απαγορεύεται σύμφωνα με την ελληνική νομοθεσία.
685 Ερμία

Φυσικά χαρακτηριστικά

Η μέση διάμετρος της Ερμίας εκτιμάται σε 10,95 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,2807. Είναι άγνωστο αν και με ποια περίοδο περιστρέφεται η Ερμία γύρω από τον εαυτό της.
Σχέσεις Ελλάδας και Ανατολικής Γερμανίας

Οι σχέσεις Ελλάδας και Ανατολικής Γερμανίας αναφέρονται στις διμερείς σχέσεις της Ελλάδας και της Ανατολικής Γερμανίας (επίσημα γνωστή ως Λαοκρατική Δημοκρατία της Γερμανίας, ΛΔΓ, 7.10.1949 - 3.10.1990). Από το 1973 η Ανατολική Γερμανία διατηρούσε πρεσβεία στην Ελλάδα. 
Οι σχέσεις των δύο χωρών τερματίστηκαν στα μεσάνυχτα της 2ης Οκτωβρίου 1990, με την επανένωση της Γερμανίας.

Ιστορία

Η Ανατολική Γερμανία ιδρύθηκε στις 7 Οκτωβρίου 1949 από τον Σοβιετικό τομέα κατοχής. Όπως και οι περισσότερες χώρες του Ανατολικού Μπλοκ, η Ανατολική Γερμανία δέχθηκε Έλληνες πρόσφυγες του Ελληνικού εμφυλίου πολέμου. Ορισμένοι από αυτούς συνεργάστηκαν με την Στάζι, την κρατική αστυνομία. 
Καθώς η κυβέρνηση της Ανατολικής Γερμανίας προσπαθούσε να σπάσει τη διεθνή απομόνωσή της από δυτικές χώρες, η Ελλάδα ήταν, μαζί με την Ισλανδία, οι δύο χώρες ενδιαφέροντος της ανατολικογερμανικής κυβέρνησης στην προσπάθεια αυτή. Αυτό οφειλόταν στο έλλειμμα της Ελλάδας καθώς και στα αντιδυτικά αισθήματα που ένιωθαν πάρα πολλοί Έλληνες. 
Ο ενδογερμανικός ανταγωνισμός Α. Γερμανίας και Δ. Γερμανίας επηρέασε και την Ελλάδα, καθώς η Ανατολική Γερμανία προσπαθούσε να συνάψει εμπορικές σχέσεις με την Ελλάδα. 
Οι αρχές της σοβιετικής ζώνης κατοχής και στη συνέχεια η ΛΔΓ είχαν επαφές με τους Έλληνες κομμουνιστές και τους υποστήριξαν στον εμφύλιο πόλεμο. Ως αποτέλεσμα της εχθρότητας προς τους κομμουνιστές, η ελληνική κυβέρνηση δεν αναγνώρισε τη ΛΔΓ και διατήρησε διπλωματικές σχέσεις μόνο με την Ομοσπονδιακή Δημοκρατία της Γερμανίας (Δυτική Γερμανία). Παραδόξως, στα τελευταία χρόνια της Χούντας της Συνταγματαρχών, οι διμερείς σχέσεις αναβαθμίστηκαν διπλωματικά και οικονομικά, ενώ η καταστολή του ΚΚΕ έφθασε στο απόγειο της. 
Οι επίσημες σχέσεις Ελλάδας και Ανατολικής Γερμανίας ξεκίνησαν στις 25 Μαΐου 1973. Πέντε εβδομάδες αργότερα, η μοναρχία καταργήθηκε (δημοψήφισμα του 1973). 
Επίσης, λόγω των διαφόρων ελλείψεων που είχαν οι δύο χώρες, ήταν κοινό να γίνονται αμοιβαίες ανταλλαγές ΛΔΓ-Ελλάδας. Για παράδειγμα, τα γεωργικά προϊόντα που παραδοσιακά καταστρέφονταν λόγω υπερπαραγωγής, πλέον εξάγονταν για να καλύψουν τις ανάγκες της Ανατολικής Γερμανίας. Ως αντάλλαγμα η Ανατολική Γερμανία προμήθευε στην Ελλάδα διάφορες τεχνολογίες και βιομηχανικά προϊόντα.

Πολιτιστικές σχέσεις

Η Ελλάδα επεδίωξε την προβολή του πολιτισμού της στην Ανατολική Γερμανία. Τακτικά λάμβαναν χώρα εκθέσεις Ελλήνων καλλιτεχνών, ενώ το 1985 υπήρξε εβδομάδα ελληνικής μουσικής.
Historic Royal Palaces

Ο οργανισμός Historic Royal Palaces (μτφ. ιστορικά βασιλικά παλάτια) είναι ανεξάρτητος κοινωφελής οργανισμός στο Ηνωμένο Βασίλειο ο οποίος συντηρεί μερικά από τα βασιλικά παλάτια της βρετανικής μοναρχίας τα οποία δεν κατοικούνται πλέον.

Περιγραφή

Ο οργανισμός ιδρύθηκε το 1989 ως τμήμα του βρετανικού υπουργείου περιβάλλοντος, και το 1998 μετατράπηκε σε ανεξάρτητο φιλανθρωπικό οργανισμό ο οποίος συνεργάζεται με τα αρμόδια υπουργεία εκ μέρους του Βρετανού μονάρχη για την διατήρηση των παλατιών. Δεν λαμβάνει κονδύλια από την κυβέρνηση ή το αγγλικό στέμμα, και τα έσοδα του εξαρτώνται από τους επισκέπτες στα παλάτια, προσφορά δωρεών, και διαφημίσεις. Κατά την περίοδο 2014-2015 τα παλάτια δέχτηκαν συνολικά 4,25 εκατομμύρια επισκέπτες.
Τα βασιλικά παλάτια τα οποία βρίσκονται σε χρήση από την βρετανική μοναρχία (παλάτι του Μπάκιγκχαμ, παλάτι του Σαιντ Τζέιμσις, και παλάτι του Ουίνδσωρ στην Αγγλία, παλάτι του Χόλυρουντ στην Σκωτία, παλαιότερα το κάστρο του Χίλσμπορο στην Β.Ιρλανδία) διαχειρίζονται από ξεχωριστό οργανισμό (Royal Household) και είναι μόνο εν μέρει ανοικτά προς το κοινό.
Τελεμές

Ο τελεμές είναι είδος μαλακού τυριού στην άλμη παρόμοιο με τη φέτα. Παρασκευάζεται από πρόβειο, κατσικίσιο ή αγελαδινό γάλα ή από ανάμειξη αυτών. Ωριμάζει με βακτήρια σε αντίθεση με τη φέτα που ωριμάζει επιπλέον με μικροοργανισμούς επιφάνειας.  Έχει ωρίμανση τουλάχιστον 15 ημερών. Κόβεται σε κομμάτια και διατηρείται σε δοχεία από λευκοσίδηρο. Έχει λιπαρά επί ξηρού πάνω από 43% και υγρασία μέχρι 56%.
Ντάβιντ Ροστισλάβιτς

Βιογραφία

Ήταν γιος τού Ροστισλάβ Α΄ πρίγκιπα τού Σμολένσκ.
Γεννήθηκε στο Σμολένσκ. Το 1167 έγινε πρίγκιπας τού Βίσχοροντ. To 1171 προσπάθησε να θέσει σε θρόνο τον θείο του Βλαντίμιρ Γ΄ και το επόμενο έτος τον αδελφό του Ρούρικ. Το 1175 πολεμούσε με τον Ολέγκ Σβιατοσλάβιτς στο Τσέρνικοβ. Το επόμενο έτος στη μάχη με τους Κουμάνους κοντά στην πόλη Ροστόβεκ, ηττήθηκε. Η μάχη αναφέρεται στη Διήγηση της εκστρατείας τού Ιγκόρ.
Ισπανική γρίπη

Η Ισπανική γρίπη ήταν πανδημία γρίπης η οποία εκδηλώθηκε το 1918 και είχε ως αποτέλεσμα τον θάνατο 21.640.000 ανθρώπων ή κατ' άλλους υπολογισμούς 50 έως 100.000.000 ανθρώπων.

Η προέλευσή της

Ο ιός μεταπήδησε από τα πτηνά στον άνθρωπο και στη συνέχεια άρχισε να μεταδίδεται μεταξύ των ίδιων των ανθρώπων.
Η ισπανική γρίπη πιθανότατα προήλθε από την Άπω Ανατολή, ονομάστηκε όμως έτσι επειδή οι πρώτες αναφορές για την πανδημία προήλθαν από τον Τύπο της Ισπανίας, η οποία δεν συμμετείχε στον πόλεμο. «Οι ερευνητές μελέτησαν δείγματα του ιού που είχαν διατηρηθεί σε εργαστήρια ή βρέθηκαν σε πτώματα θαμμένα στο παγωμένο έδαφος της Αλάσκας. Διαπίστωσαν ότι μια μικρή μετάλλαξη του ιού επέτρεψε στις πρωτεΐνες της επιφάνειάς του, που χρησιμοποιούνται για να προσκολληθεί ο ιός στα κύτταρα, να αναγνωρίζουν και τους αντίστοιχους ανθρώπινους υποδοχείς»
«Ο θάνατος επερχόταν από οξύ φλεγμονώδες πνευμονικό οίδημα, αιμορραγική πνευμονίτιδα ή πνευμονία με οξύ αιμορραγικό οίδημα. Παρατηρούνταν κυάνωση του δέρματος ιδιαίτερα γύρω από το πρόσωπο, στο στόμα, στον λαιμό και στα δάκτυλα. Στη νεκροψία οι βάσεις των πνευμόνων ήταν περισσότερο προσβεβλημένες και οι θωρακικές κοιλότητες περιείχαν ανοικτό καφέ ή κίτρινο ως σκούρο κόκκινο υγρό».

Η εξάπλωσή της

Τα πρώτα κρούσματα της εκδηλώθηκαν στη Γαλλία τον Απρίλιο του 1918 ανάμεσα στα βρετανικά συντάγματα που στάθμευαν στη Ρουέν και στο Βιμερέ. Καθώς μετακινούνταν τα στρατεύματα μετακινείτο και η ασθένεια. Έτσι τον Μάιο επεκτάθηκε σε όλη τη Γαλλία και στην Ιταλία, στη Μεγάλη Βρετανία και στις Ηνωμένες Πολιτείες. Στη Γερμανία εισήλθε με τους αιχμαλώτους που είχε συλλάβει.
Τον Ιούνιο η πανδημία έφτασε στις Ινδίες, τον Ιούλιο στη Νέα Ζηλανδία και τον Αύγουστο στη Νότιο Αφρική. Έως τον Ιανουάριο του 1919 η Αυστραλία κατόρθωσε να μην πληγεί λόγω μιας αυστηρής καραντίνας.
Στις 10 Ιουλίου του 1918 160.000 κρούσματα έπληξαν το Βερολίνο.  Στη Μεγάλη Βρετανία η γρίπη προκάλεσε τον θάνατο 220.000 ανθρώπων, στις Ηνωμένες Πολιτείες σημειώθηκαν πάνω από 550.000 θάνατοι, ενώ στην Ιαπωνία περί τα 250.000 θύματα και στις Ινδίες τα πέντε εκατομμύρια.

Ανάσταση στο εργαστήριο

Επιστήμονες των ΗΠΑ παρήγαγαν στο εργαστήριο ιό που διαφέρει μόνον κατά το 3% από τον ιό της πανδημίας, ανασυνδυάζοντας διάφορα στελέχη ιών της γρίπης των πτηνών, προκειμένου να διαπιστώσουν αν είναι εφικτή η αναγέννηση του ιού από τα γενετικά συστατικά του.
2272 Μοντεζούμα

Φυσικά χαρακτηριστικά

Ο φασματικός τύπος του Μοντεζούμα είναι S (λιθώδης). Ο Μοντεζούμα περιστρέφεται γύρω από τον εαυτό του μία φορά κάθε 8 ώρες και 11 λεπτά (Warner 2012).
Προεδρικές εκλογές στη Βενεζουέλα (2018)

Προεδρικές εκλογές διεξήχθησαν στη Βενεζουέλα στις 20 Μαΐου 2018, με τον κάτοχο της προεδρίας Νικολάς Μαδούρο να επανεκλέγεται για δεύτερη εξαετή θητεία. Οι εκλογές θεωρήθηκαν πρόωρες και η αρχική εκλογική ημερομηνία είχε προγραμματιστεί για τον Δεκέμβριο του 2018. Ωστόσο στη συνέχεια μεταφέρθηκε στις 22 Απριλίου πριν μεταφερθεί ξανά στις 20 Μαΐου. Κάποιοι αναλυτές περιέγραψαν την ψηφοφορία ως εκλογική επίδειξη, με το να καταγράφεται η χαμηλότερη προσέλευση ψηφοφόρων σε εκλογές στη δημοκρατική ιστορία της χώρας. 
Πολλές ΜΚΟ της Βενεζουέλας, όπως το Foro Penal Venezolano, το Σουμάτε, το Voto Joven, το Εκλογικό Παρατηρητήριο της Βενεζουέλας και το εκλογικό δίκτυο των πολιτών, εξέφρασαν την ανησυχία τους για τις παρατυπίες του εκλογικού χρονοδιαγράμματος, συμπεριλαμβανομένης της έλλειψης αρμοδιοτήτων της Συντακτικής Συνέλευσης για την προκήρυξη εκλογών, τη συμμετοχή πολιτικών κομμάτων της αντιπολίτευσης και την έλλειψη χρόνου για τυποποιημένες εκλογικές λειτουργίες. 
Εξαιτίας αυτού, τα Ηνωμένα Έθνη, οι χώρες της Ευρωπαϊκής Ένωσης, ο Οργανισμός Αμερικανικών Κρατών, η Ομάδα της Λίμα  και χώρες όπως η Αυστραλία και οι Ηνωμένες Πολιτείες απέρριψαν την εκλογική διαδικασία. Ωστόσο, χώρες όπως η Κίνα, η Κούβα, το Ιράν, η Βόρεια Κορέα, η Ρωσία, η Συρία, η Τουρκία και άλλες αναγνώρισαν το αποτέλεσμα των εκλογών. 
Οι δύο κορυφαίοι υποψήφιοι που διεκδίκησαν την προεδρία με αντίπαλο τον Μαδούρο, ο Ενρί Φαλκόν και ο Χαβιέρ Μπερτούτσι, απέρριψαν τα αποτελέσματα, λέγοντας ότι οι εκλογές ήταν σοβαρά λανθασμένες από τις παρατυπίες και ο Μπερτούτσι ζήτησε να επαναληφθούν οι εκλογές χωρίς τον Μαδούρο. Ωστόσο, ο Μπερτούτσι αναγνώρισε το αποτέλεσμα μετά, διατηρώντας την κριτική του για την τακτική που ακολούθησε η κυβέρνηση.

Εκλογικό σύστημα

Ο Πρόεδρος της Βενεζουέλας εκλέγεται με πλειοψηφικό σύστημα σε έναν ενιαίο γύρο ψηφοφορίας.
1103 Σεκόγια

Φυσικά χαρακτηριστικά

Η μέση διάμετρος της Σεκόγιας εκτιμάται σε 12 χιλιόμετρα. O φασματικός τύπος της είναι E (κατά Tholen) ή Xk, ενώ το άλβεδό της είναι άγνωστο. Η Σεκόγια περιστρέφεται γύρω από τον εαυτό της μία φορά κάθε 3 ώρες 2 λεπτά και 16 δευτερόλεπτα. Η μέση θερμοκρασία στην επιφάνεια της Σεκόγιας εκτιμάται σε 70 ως 75 βαθμούς C υπό το μηδέν.
Μέγας Γιαλός Σύρου

Γενικές πληροφορίες

Το χωριό διαθέτει μία μεγάλη παραλία αλλά και κάποιες μικρότερες. Στην περιοχή λειτουργούν ξενοδοχεία, εστιατόρια, ενώ έχει χτιστεί και μεγάλος αριθμός εξοχικών κατοικιών.
Δίπλα στην παραλία βρίσκεται το εκκλησάκι του Αγίου Αντωνίου, ενώ στην απέναντι πλευρά του όρμου βρίσκεται το παλιό εξωκλήσι της Αγίας Θέκλας. Στην κορυφή του λόφου πάνω από τον οικισμό, υπάρχει ένα ακόμα ξωκλήσι, αυτό του Αγίου Ιωάννη του Προδρόμου. Πίσω από τον Άγιο Αντώνιο υπάρχει μονοπάτι που οδηγεί στον όρμο της Αμπέλας, όπου υπάρχει μία μικρή και ήσυχη αμμουδιά.
Αεροδιαστημική βιομηχανία στο Ηνωμένο Βασίλειο

Η αεροδιαστημική βιομηχανία στο Ηνωμένο Βασίλειο είναι η δεύτερη ή τρίτη σε μέγεθος εθνική αεροδιαστημική βιομηχανία στον κόσμο, ανάλογα με τον τρόπο μέτρησης των μεγεθών. Εργάζονται άμεσα στις διάφορες επιχειρήσεις του κλάδου περίπου 113.000 άνθρωποι ενώ έμμεσα εμπλέκονται άλλοι 276.000 εργαζόμενοι και ο ετήσιος κύκλος εργασιών κυμαίνεται στα 20 δισεκατομμύρια λίρες.
Στις εγχώριες εταιρείες με σημαντική παρουσία συγκαταλέγονται οι BAE Systems (η τρίτη στον κόσμο εταιρεία προμήθειας αμυντικού υλικού), Britten-Norman, Cobham, GKN, Meggitt, QinetiQ, Rolls-Royce (η δεύτερη σε μέγεθος εταιρεία κατασκευής κινητήρων αεροσκαφών στον κόσμο)  και Ultra Electronics. Πολλές ξένες επιχειρήσεις έχουν σημαντική παρουσία στην χώρα. Σε αυτές περιλαμβάνονται οι Boeing, Bombardier, Airbus Group (συμπεριλαμβανομένων των θυγατρικών Airbus, Astrium, Cassidian και Surrey Satellite Technology), Finmeccanica (συμπεριλαμβανομένων των θυγατρικών της AgustaWestland και Selex ES), General Electric (συμπεριλαμβανομένης της θυγατρικής της GE Aviation Systems), Lockheed Martin, MBDA (η BAE Systems έχει το 37,5% αυτής), Safran (συμπεριλαμβανομένων των θυγατρικών της Messier-Dowty και Turbomeca) και Thales Group (συμπεριλαμβανομένης της Thales Air Defence που έχει έδρα στο Ηνωμένο Βασίλειο, καθώς και των θυγατρικών της Thales Avionics και Thales Optronics).
Η βιομηχανία εμπλέκεται σε διάφορα προγράμματα ανάπτυξης και παραγωγής επανδρωμένων αεροσκαφών, συμπεριλαμβανομένων των 
AgustaWestland AW101, AgustaWestland AW159, Airbus A320, Airbus A330, Airbus A340, Airbus A380, Airbus A400M, BAE Hawk, Boeing 767, Boeing 777, Boeing 787, Bombardier CRJ700, Bombardier CSeries, Bombardier Learjet 85, Britten-Norman Defender, Britten-Norman Islander, Eurofighter Typhoon, Hawker 800, Lockheed Martin C-130J Super Hercules και Lockheed Martin F-35 Lightning II. Επίσης εμπλέκεται σε προγράμματα μη επανδρωμένων αεροσκαφών, όπως τα BAE Taranis, Barnard Microsystems InView UAV, QinetiQ Zephyr και Watchkeeper WK450.
Στην μακρά ιστορία της η βιομηχανία της χώρας έχει καταγράψει πολλές «πρωτιές», όπως την ανάπτυξη του πρώτου αεροσκάφους με κλειστή καμπίνα (το Avro Type F), του πρώτου αεριωθούμενου των Συμμάχων που εντάχθηκε σε υπηρεσία στον Δεύτερο Παγκόσμιο Πόλεμο (το Gloster Meteor), the first commercial jet airliner to enter service (the de Havilland Comet), του πρώτου αεροσκάφους με δυνατότητα supercruise (το English Electric Lightning), του πρώτου υπερηχητικού επιβατηγού αεροσκάφους (το αγγλογαλλικό Concorde), το πρώτο αεροπλάνο κάθετης/βραχείας αποπροσγείωσης (το Hawker Siddeley Harrier), του πρώτου αεριωθούμενου επιβατηγού με άτρακτο μεγάλης διαμέτρου (το Airbus A300), του πρώτου επιβατηγού με σύστημα fly-by-wire (το Airbus A320 και του μεγαλύτερου επιβατηγού αεροσκάφους όλων των εποχών (το Airbus A380).

Χρονολόγιο

Κάποια από τα σημαντικότερα γεγονότα μετά την λήξη του Δευτέρου Παγκοσμίου Πολέμου είναι:
Γιόχαν Πέτερ Έκερμαν

Βιογραφία

Ο Έκερμαν γεννήθηκε στο Βίνσεν επί του Λούχε στο Χάρμπουργκ, ταπεινής καταγωγής, και μεγάλωσε στη φτώχεια και την ανέχεια.
Αφού υπηρέτησε ως εθελοντής στον Πόλεμο της Απελευθέρωσης (1813-1814), απέκτησε πόστο γραμματέα στο υπουργείο πολέμου στο Ανόβερο. Το 1817, αν και είκοσι πέντε ετών, παρακολούθησε το γυμνάσιο του Ανοβέρου και στη συνέχεια στο πανεπιστήμιο του Γκέτινγκεν, όπου, μετά από ένα έτος διαμονής ως φοιτητής της νομικής, έφυγε το 1822.
Η γνωριμία του με τον Γκαίτε άρχισε το επόμενο έτος, όταν ο Έκερμαν έστειλε στον Γκαίτε το χειρόγραφο του Beiträge zur Poesie (1823). Αμέσως μετά πήγε στη Βαϊμάρη όπου υποστήριζε εργάστηκε ως ιδιωτικός δάσκαλος. Για αρκετά χρόνια δίδαξε το γιο του μεγάλου δούκα. Το 1830 ταξίδεψε στην Ιταλία με τον γιο του Γκαίτε. Το 1838 του απονεμήθηκε ο τίτλος του συμβούλου του μεγάλου δούκα και διορίστηκε βιβλιοθηκάριος της μεγάλη δούκισσας.

Γραπτά

Ο Έκερμαν είναι κυρίως γνωστός για την σημαντική συμβολή στη γνώση του μεγάλου ποιητή όπως τη περιγράφεται στο έργο του   «Συνομιλίες με τον Γκαίτε» (1836-1848). Ο Γκαίτε εμπιστεύτηκε στον Έκερμαν την δημοσίευση των Nachgelassene Schriften (μεταθανάτια έργα) (1832-1833). Επίσης, ήταν συντάκτης, μαζί με τον Φρίντριχ Βίλχελμ Ρίμερ (1774-1845), της πλήρης έκδοσης των έργων του Γκαίτε σε 40 τόμους (1839-1840). Πέθανε στη Βαϊμάρη στις 3 Δεκεμβρίου 1854.
Οι Συνομιλίες με τον Γκαίτε (τόμοι 1 και 2: 1836, τόμος 3: 1848, 7η εκδ. Λειψία, 1899, βελτιωμένη έκδοση από τον Λούντβιχ Γκάιγκερ στη Λειψία, 1902) έχουν μεταφραστεί σε όλες σχεδόν τις Ευρωπαϊκές γλώσσες.
Εκτός από αυτό το έργο και το Beiträge zur Poesie, ο Έκερμαν δημοσίευσε έναν τόμο με ποιήματα (Gedichte, 1838. Βλέπε J. P. Eckermanns Nachlaß edited by Friedrich Tewes, vol. 1. (1905), και ένα άρθρο από τον Ρ.Μ. Μέγιερ στο Goethe-Jahrbuch, 17. (1896)).
Υαλουρονιδάση

Η υαλουρονιδάση είναι ένζυμο της τρίτης τάξεως, των υδρολασών, δηλαδή ενζύμων την πεπτικών υγρών τα οποία αποδομούν τις τροφές σε απλούστερες, ώστε να καταστεί δυνατή η απορρόφηση και χρησιμοποίησή τους από το ανθρώπινο σώμα. Υδρολύει το υαλουρονικό οξύ, ένα πολυσακχαρίτη γλοιώδους φύσεως, που βρίσκεται στούς μεταξύ των κυττάρων χώρους και διασπά τους φραγμούς του.
Ο ψαράς

Ιστορία

Ο Παλαμάς έγραψε το ποίημα απο το οποίο προήλθε το τραγούδι το 1931. Το Μάρτιο του 1967 έπεσε στα χέρια του Μούτση ένα βιβλίο με ποιήματα του Παλαμά, ανάμεσα στα οποία ήταν κι αυτό. Λοιπόν καθώς ξεφύλλιζε το βιβλίο ο Μούτσης, έφτασε στη σελίδα στην οποία βρισκόταν το ποίημα Ο ψαράς και μόλις το διάβασε σκέφτηκε πως θα μπορούσε θαυμάσια να γίνει τραγούδι να το τραγουδούν τα παιδιά και όχι μόνο. Κάθισε λοιπόν και το μελοποίησε χωρίς να χάσει λεπτό. Ηχογραφήθηκε για 1η φορά το Μάιο του 1967 από το Παιδικό Συγκρότημα της Μαρίας Κυνηγού-Φλάμπουρα, αλλά με τον τίτλο Βγαίνει η βαρκούλα και ελλειπές. Το Δεκέμβριο του 1970 ηχογραφήθηκε για 2η φορά από τη Χορωδεία του Χατζηκυριακείου Ορφανοτροφείου στον Πειραιά αλλά και πάλι ελλειπές. Από τότε μέχρι σήμερα το τραγούδι αυτό έχει σημειώσει πολλές επανεκτελέσεις.
Modern Greece: A History Since 1821

Σύνοψη

Το βιβλίο παρέχει μια χρονολογική αφήγηση της κοινωνικής, πολιτικής και οικονομικής ιστορίας της σύγχρονης Ελλάδας, αρχίζοντας με το ξέσπασμα της ελληνικής επανάστασης το 1821 και συνεχίζει μέχρι το 2008. Το βιβλίο χωρίζεται σε δεκατρία κεφάλαια.
Εθνική Αστυνομία (Γαλλία)

Οργάνωση

Η Εθνική Αστυνομία διοικείται από τον Γενικό Διευθυντή (Γενικός Διευθυντής της Εθνικής Αστυνομίας) ο οποίος είναι σήμερα ο Ζαν-Μαρκ Φαλκόν. Ο Γενικός Διευθυντής είναι επιφορτισμένος με τα καθήκοντα της υπηρεσίας της Γενικής Διεύθυνσης Εθνικής Αστυνομίας (Direction Générale de la Police nationale, DGPN).
Ιστορία γλωσσών προγραμματισμού

Ο ψηφιακός υπολογιστής μπορεί να χρησιμοποιήσει μόνο δυαδικούς αριθμούς και να εκτελέσει διαδοχικά εντολές που του δίνονται κι αυτές με μορφή δυαδικού αριθμού. Τα προγράμματα που φτιάχνονται με τέτοιες εντολές λέμε πως φτιάχνονται σε γλώσσα μηχανής.  Όταν, για παράδειγμα, θέλουμε να αυξήσουμε το περιεχόμενο κάποιου καταμετρητή Ν κατά 2, δίνουμε εντολές σε γλώσσα μηχανής, που μοιάζουν κάπως έτσι:
000001000000001100101011
001000000000000000010000
000010000000001100101011
Αυτές οι μεγάλες σειρές από 0 και 1 ήταν κουραστικές για τον άνθρωπο. Θα βελτιωνόταν κάπως η κατάσταση, αν γράφονταν οι εντολές αυτές με οκταδικούς αριθμούς:
01001453
10000020
02001453
Έτσι οι εντολές διαβάζονταν λίγο πιο εύκολα, πάλι όμως δεν ήταν απλό να δει κανείς αμέσως ποια δουλειά έκαναν αυτές οι εντολές.  Επίσης, αν ήθελαν οι προγραμματιστές να κάνουν διορθώσεις, προσθήκες και διαγραφές εντολών σε πρόγραμμα γραμμένο σε γλώσσα μηχανής, αντιμετώπιζαν τεράστιες δυσκολίες σε μια διαδικασία πολύ ευάλωτη από λάθη. Επινοήθηκε λοιπόν μια συμβολική γλώσσα για τις εντολές που καταλάβαινε ο υπολογιστής και γράφτηκε ένα συμβολομεταφραστικό πρόγραμμα (assembler), που μετέτρεπε ένα πρόγραμμα συμβολικής γλώσσας σε ένα πρόγραμμα σε γλώσσα μηχανής.  
Το προηγούμενο παράδειγμα θα έμοιαζε σε μια υποθετική συμβολική γλώσσα κάπως έτσι:
 
LDA N     ;Ν ΕΙΝΑΙ Ο ΜΕΤΡΗΤΗΣ
ADD +2    ;ΑΥΞΑΝΕΤΑΙ ΚΑΤΑ 2 Ο Ν
STA N     ;ΑΠΟΘΗΚΕΥΕΤΑΙ Η ΝΕΑ ΤΙΜΗ ΣΤΟ Ν
 
Εδώ, εκτός από τις εντολές προγράμματος στο αριστερό μέρος, υπάρχουν και μερικά επεξηγηματικά σχόλια, (που ο συμβολομεταφραστής τα αγνοεί), που βοηθάνε πολύ στην φάση συντήρησης του προγράμματος. 
Παρ’ όλα αυτά όμως, επειδή τα προγράμματα δεύτερης γενιάς (αυτά σε συμβολική γλώσσα) είχαν ακριβώς τόσες εντολές όσες είχαν και τα αντίστοιχα προγράμματα σε γλώσσα μηχανής, η ανάπτυξη μεγάλων προγραμμάτων ήταν δύσκολη.  Έτσι φτιάχτηκαν οι γλώσσες τρίτης γενιάς, όπως είναι η FORTRAN, όπου ενώ οι προγραμματιστές έδιναν μόνο μια εντολή, (το Ν να γίνει όσο ήταν συν 2), αναλάμβανε ένα πρόγραμμα - μεταφραστής (compiler) να την αναλύσει σε περισσότερες εντολές σε συμβολική γλώσσα (και σε γλώσσα μηχανής):
Ν = Ν + 2
Εκτός από το ότι έτσι γράφονταν λιγότερες εντολές για το ίδιο πρόγραμμα, δημιουργήθηκαν και γλώσσες ανώτερου επίπεδου που έμοιαζαν περισσότερο με φυσική γλώσσα. Το ίδιο παράδειγμα σε γλώσσα COBOL θα μπορούσε να γραφτεί έτσι:
ADD 2 TO COUNTER–N . 
Το ίδιο παράδειγμα σε γλώσσα C θα μπορούσε να γραφτεί έτσι:
N += 2;

Στην εκπαιδευτική γλώσσα προγραμματισμού "ΓΛΩΣΣΑ", που διαθέτει τις εντελώς απαραίτητες εντολές για εξάσκηση στον προγραμματισμό, η εντολή εκχώρησης τιμής γράφεται έτσι:
Ν <- Ν + 2
Σημαίνει «κάνε τις πράξεις στην έκφραση στο δεξιό από το βελάκι μέρος και βάλε την προκύπτουσα τιμή στην μεταβλητή που βρίσκεται στο αριστερό μέρος».
3043 Σαν Ντιέγκο

Φυσικά χαρακτηριστικά

Τα κυρίως φυσικά χαρακτηριστικά του Σαν Ντιέγκο είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 105,7 ώρες, μία εξαιρετικά αργή περιστροφή για αστεροειδή.
2513 Μπετσλέ

Φυσικά χαρακτηριστικά

Η μέση διάμετρος του Μπετσλέ εκτιμάται σε 16,67 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0278, δηλαδή η επιφάνειά του είναι πιο μαύρη από ένα κομμάτι κάρβουνο. Ο Μπετσλέ περιστρέφεται γύρω από τον εαυτό του μία φορά κάθε 6 ώρες 4 λεπτά και 45 δευτερόλεπτα.
Πανελλήνιο πρωτάθλημα καταδύσεων

Ιστορία

Το πρωτάθλημα καταδύσεων διεξάγεται απ' τη δεκαετία του '30. Μέχρι το 1967 διεξαγόταν μαζί με το πανελλήνιο πρωτάθλημα κολύμβησης και εντασσόταν σε αυτό αφενός ημερολογιακά και αφετέρου η βαθμολογία των συλλόγων στα αθλήματα των καταδύσεων προσμετρούταν και στην γενική βαθμολογία τους στο Πανελλήνιο πρωτάθλημα κολύμβησης. Απο το 1968 ανεξαρτητοποιήθηκε. 
Σημαντική εξέλιξη για την καλλιέργεια του αθλήματος στην Ελλάδα υπήρξε η κατασκευή του κολυμβητηρίου στο Ζάππειο. Πολυνίκης της διοργάνωσης είναι ο Α.Ν.Ο. Γλυφάδας με 19 κατακτήσεις. Πρωταθλητής για το 2018 αναδείχθηκε ο ΝΟΒΑ.